OpenLLM-France/wikimedia huggingface dataset:
# Middle Valley

Middle Valley és una concentració de població designada pel cens dels Estats Units a l'estat de Tennessee. Segons el cens del 2000 tenia 11.854 habitants.

## Demografia

Segons el cens del 2000, Middle Valley tenia 11.854 habitants, 4.294 habitatges, i 3.572 famílies. La densitat de població era de 377,3 habitants/km².
Dels 4.294 habitatges en un 37,5% hi vivien nens de menys de 18 anys, en un 70,7% hi vivien parelles casades, en un 9,4% dones solteres, i en un 16,8% no eren unitats familiars. En el 14,3% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,7% tenia menys de 18 anys, un 7,5% entre 18 i 24, un 29,4% entre 25 i 44, un 27,9% de 45 a 60 i un 9,5% 65 anys o més.
L'edat mediana era de 38 anys. Per cada 100 dones de 18 o més anys hi havia 92,3 homes.
La renda mediana per habitatge era de 52.534 $ i la renda mediana per família de 57.596 $. Els homes tenien una renda mediana de 39.802 $ mentre que les dones 26.313 $. La renda per capita de la població era de 22.151 $. Entorn del 4,6% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middle Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Middle Valley». American Fact Finder. Oficina del Cens dels Estats Units, 12-01-2010.
# Pala des Arts

La Pala des Arts és una pala del terme de Conca de Dalt, al Pallars Jussà, dins de l'antic terme d'Hortoneda de la Conca, a cavall dels territoris dels antics pobles d'Herba-savina i del Mas de Vilanova, Vilanoveta.
Està situada al sud-est de Vilanoveta i al sud-oest d'Herba-savina, també al sud-est del Forat des Arts, del paratge de les Arts i del Serrat de les Comelletes. És, de fet, el vessant nord-oest de la Serra de Montagut.

## Enllaços externs

* Institut Cartogràfic de Catalunya; cal fer un pas d'aproximació
# Rhodri Molwynog

Rhodri Molwynog ('Rhodri el calb i gris'; mort c. 754), també conegut com a Rhodri ap Idwal ('Rhodri fill d'Idwal') fou rei de Gwynedd al segle VIII. Està llistat com a rei dels britans pels Annales Cambriae.
Aquesta etapa de la història de Gwynedd és molt fosca i, per la manca de la informació fiable disponible, algunes històries serioses sobre el Gal·les medieval no esmenten Rhodri mentre que altres l'esmenten de passada, citant l'entrada no datada dels Annales que en registra la mort. La reconstrucció de Phillimore situa aquesta entrada l'any 754. Els Annales no esmenten la mort d'un rei anterior en un marc de temps raonable, així que la data de la seua coronació no és coneguda, ni el nom del seu predecessor.
Rhodri també apareix en genealogies com les del Jesus College MS 20 (en què es descriu com el fill d'Idwal Iwrch, fill de Cadwaladr Fendigiad), i les Genealogies de la col·lecció Harley (en què es descriu com el fill de Tutgual, fill de Cadwaladr). Queda, però, poc clar fins a quin punt les genealogies recollien el llinatge de Cunedda, independentment de si els seus membres havien governant, o recollien els governants sense tenir en compte si pertanyien o no la branca principal.
Els Annales esmenten una guerra a Cornualla al voltant del 722 sense donar els noms dels implicats. El Brut y Saeson diu que el 721 va haver-hi "una guerra llarga entre Rhodri Molwynawg i els saxons a Cornualla". El Brut Aberpergwm també registra aquest fet, però, tot i que fou acceptat pels editors del Myvyrian Archaiology, Thomas Stephens ha demostrat que és una més de les moltes falsificacions de Iolo Morganwg.
El Rotri esmentat en els Annales a vegades ha estat erròniament identificat com a governant del Regne de Strathclyde (modern Dumbarton Rock), el regne brità posteriorment conegut com a Strathclyde.

## Referències

* ↑ Davies (1990), A History of Wales.
* ↑ Lloyd (1911), A History of Wales, Vol.
* ↑ Phillimore (1888), Annales Cambriae.
* ↑ Phillimore (1887, pàg. 87).
* ↑ Owen (1841, pàg. xiv), "Pedigree of Ywain Son of Hywel".
* ↑ Phillimore (1888), Annales Cambriae.
* ↑ Parry (1829), the Brut y Saeson.
* ↑ Stephens (1857), The Book of Aberpergwm.
* ↑ MacQuarrie, p. 11.

## Bibliografia

* Davies, John. A History of Wales. First. Londres: Penguin Group, 1990. ISBN 0-7139-9098-8.
* Lloyd, John Edward. A History of Wales from the Earliest Times to the Edwardian Conquest. 2a edició. Londres: Longmans, Green, and Co.
* MacQuarrie, Alan. The Kings of Strathclyde. Edinburgh University Press, 1993, p. 1–19.
* Ancient Laws and Institutes of Wales, 1841.
* Archaeologia Cambrensis. Londres: J. Russell Smith. «Brut y Saeson»
* Y Cymmrodor. Honourable Society of Cymmrodorion, 1887, p. 77 - 92. «Pedigrees from Jesus College MS. 20»
* Phillimore, Egerton. Y Cymmrodor. Honourable Society of Cymmrodorion, p. 141 - 183. «The Annales Cambriae and Old Welsh Genealogies, from Harleian MS. 3859»
* Stephens, Thomas. Archaeologia Cambrensis. Londres: Cambrian Archaeological Association, p. 77 - 96. «The Book of Aberpergwm, Improperly Called the Chronicle of Caradoc»
# Sant Jeroni (Montserrat)

Sant Jeroni és el cim culminant de la muntanya de Montserrat, amb una alçada de 1.236 metres. El cim de Sant Jeroni és a la confluència dels límits dels termes municipals del Bruc a l'Anoia i de Marganell al Bages.
Prop del cim hi havia una ermita (després reconvertida en restaurant), una capella (encara dempeus) i l'estació superior del Funicular Aeri de Sant Jeroni, avui tancat, al Mirador del Moro.
Al cim podem trobar-hi un vèrtex geodèsic (referència 280115001)
És considerat el cim més alt (el "sostre") de les comarques del Bages i l'Anoia.
Aquest cim està inclòs al llistat dels 100 cims de la FEEC.

## Determinació de la longitud del metre

Aquest cim va formar part de la colla de vèrtexs on es van prendre dades i s'hi van fer triangulacions, a finals del Segle XVIII, per mesurar amb precisió el meridià tetrrestre que passa per Dunkerque, París i Barcelona. El senyal per triangular es va bastir enmig de la porta de la capella. Això va permetre determinar la longitud del metre.

## Accés

Cal deixar el cotxe al Monestir de Montserrat i enfilar fins a la Plaça de Santa Anna per les escales dels Pobres i el Pas dels Francesos, seguint l'itinerari del Cavall Bernat. A la cruïlla de la plaça, seguim recte pel Camí Vell de Sant Jeroni fins a la característica Panxa del Bisbe. Arribats a aquest punt, ja haurem pujat més de 500 esglaons. Baixem al Pla dels Ocells i seguim recte pel camí principal, deixant els trencalls que surten a dreta i esquerra (senyalitzat). Entrem al frondós bosc del Torrent de Santa Maria i avancem ignorant els corriols que surten a la dreta vers al Cavall Bernat i El Cap de Mort. Arribarem a la confluència amb el camí Nou de Sant Jeroni (pavimentat), que puja des de les Gorres. Seguim pujant pel camí principal amb algun tram d'escales, fins a l'ermita de Sant Jeroni. En aquest punt el camí fa un tomb a l'esquerra i, finalment, gira a la dreta en direcció nord. Arribem al cim de Sant Jeroni després d'una pujada forta amb escales i barana. Tornem al vehicle pel mateix camí.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* ↑ Moreu-Rey, Enric. El naixement del metre. Mallorca: Raixa, 1956.
* ↑ Balcells i Badia, David, 2014. Montserrat: 50 indrets amb encant. Valls: Cossetània Edicions. Col·lecció Khroma, 12. ISBN 9788490342084. Pàg. 24.

## Enllaços externs

* Mapa d'itineraris i rutes del Parc Natural de la Muntanya de Montserrat - Patronat de la Muntanya de Montserrat (català)
* Wikiloc (català)
* Sant Jeroni de Montserrat - D'excursió per Catalunya (català)
# Olallieberry

Olallieberry o ollalaberry és un creuament entre loganberry i youngberry, cadascun dels quals és a la vegada producte d'un creuament entre esbarzer i (raspberry i dewberry, respectivament). El creuament original es va fer des de l'any 1935 per S. J. Harvey a Oregon amb el programa del United States Department of Agriculture (USDA-ARS), se'n va dir "Olallie".

## Referències

* ↑ «Epicurious Food Dictionary». Arxivat de l'original el 2011-06-06. [Consulta: 24 gener 2011].
* ↑ The Heart of Tartness
* ↑ olallieberry - Definition from the Merriam-Webster Online Dictionary

## Enllaços externs

* Olallie is one step from a Marionberry
* More details Arxivat 2011-02-05 a Wayback Machine.
* Identifying varietal types
* Where are organic crops grown in California? Arxivat 2011-07-20 a Wayback Machine.
* Finz, Stacy. "Olallie season is short and sweet" Arxivat 2011-06-04 a Wayback Machine.. San Francisco Chronicle. June 14, 2006.
# Diplodus capensis

Diplodus capensis és un peix teleosti de la família dels espàrids i de l'ordre dels perciformes present a les costes del sud-est de l'Atlàntic i de l'oceà Índic occidental: des d'Angola fins a Moçambic i sud de Madagascar, i, possiblement també, Maurici. Pot arribar als 45 cm de llargària total.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* 1 2 FishBase (anglès)

## Bibliografia

* Wheeler, A.: The World Encyclopedia of Fishes, 2a edició, Londres: Macdonald. Any 1985.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.

## Enllaços externs

* BioLib (anglès)
# Rasa de l'Obac

La Rasa de l'Obac és un torrent afluent per la dreta de la Rasa d'Anglerill que realitza tot el seu recorregut pel terme municipal de Clariana de Cardener, al Solsonès.

## Descripció

Neix al vessant nord-occidental de la Serra del Rèvol. De direcció predominant cap al nord, passa a poc més de 200 metres a ponent de l'antiga masia de l'Obac que li dona nom.

## Xarxa hidrogràfica

La xarxa hidrogràfica de la Rasa de l'Obac està integrada per un total de 2 cursos fluvials un dels quals és subsidiari de 1r nivell. La totalitat de la xarxa suma una longitud de 1.476 m.

## Referències

* 1 2 3 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya. Sí que aparaeix a l'edició digital del mapa de Catalunya de l'ICC (escales 1:10.000 i inferors) però no designant aquesta rasa sinó la que hi ha immediatament a l'oest. La ubicació de la masia de l'Obac que dona nom a la rasa és prou raó per a denotar que es tracta d'un error del mapa de l'ICC
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 55′ 11.81″ N, 1° 37′ 21.63″ E﻿ / ﻿41.9199472°N,1.6226750°E﻿ / 41.9199472; 1.6226750
* 1 2 «Xarxa de rius de les conques principals de Catalunya». Arxivat de l'original el 2010-09-22. [Consulta: 7 agost 2010].
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 452 m.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 55′ 20.64″ N, 1° 37′ 33.17″ E﻿ / ﻿41.9224000°N,1.6258806°E﻿ / 41.9224000; 1.6258806
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 156 m.
# Volona

Volona (en francès Volonne) és un municipi occità, situat a la Provença, al departament dels Alps de l'Alta Provença i a la regió de Provença – Alps – Costa Blava de l'estat francès.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1109 | 980 | 1135 | 1176 | 1278 | 1366 | 1269 | 1222 | 1129 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1106 | 1056 | 1038 | 988 | 926 | 927 | 914 | 942 | 882 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 761 | 778 | 722 | 654 | 683 | 627 | 658 | 747 | 823 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1039 | 1070 | 1253 | 1309 | 1387 | 1514 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1980-2001 | Jacky Mansuy | PS |
| 2001- | Jacques Bonte | UMP |

## Referències

* ↑ Topònims occitans dels Alps de l'Alta Provença
# Eureka (pel·lícula de 2023)

Eureka és una pel·lícula dramàtica del 2023 coescrita i dirigida per Lisandro Alonso, protagonitzada per Viggo Mortensen, José María Yazpik i Chiara Mastroianni. La pel·lícula està narrada per l'Eureka, una dona que es va convertir en un ocell migratori per crear una connexió entre els anys 1870 i 2019 amb els Estats Units, Mèxic i la selva amazònica. S'ha subtitulat al català.
L'agost de 2020, es va confirmar el repartiment de la pel·lícula, incloent-hi Viggo Mortensen, Chiara Mastroianni, Maria de Medeiros, Viilbjørk Malling Agger i altres.
La pel·lícula es va estrenar al Festival de Canes 2023 a Cannes Premium el 19 de maig de 2023. També va ser convidat al Festival Internacional de Cinema de Múnic, on va competir a la secció Cinemasters del Concurs de Cinema el 26 de juny de 2023. Al juliol, es va projectar al Festival de Cinema Nous Horitzons a la secció Masters el 20 de juliol de 2023.

## Referències

* ↑ Alonso, Lisandro. «Eureka» (en anglès). Cineuropa, 19-05-2023. [Consulta: 17 setembre 2023].
* ↑ Eureka a la Base de dades de cinema en català
* ↑ Hopewell, John. «Viggo Mortensen, Chiara Mastroianni, Maria de Medeiros Set for Lisandro Alonso's 'Eureka' (EXCLUSIVE)». Variety, 04-08-2020. [Consulta: 17 setembre 2023].
* ↑ Lemercier, Fabien. «13 new titles added to Cannes' Official Selection» (en anglès). Cineuropa, 25-04-2023. [Consulta: 17 setembre 2023].
* ↑ «Filmfest München: Eureka» (en anglès). Munich International Film Festival, 26-06-2023. [Consulta: 17 setembre 2023].
* ↑ «Masters: Eureka» (en anglès). New Horizons Film Festival, 20-07-2023. Arxivat de l'original el 17 d’octubre 2023. [Consulta: 18 setembre 2023].

## Enllaços externs

* Tràiler subtitulat al català
# OSPF

OSPF es l'acrònim de Open shortest Path First. És un protocol d'encaminament d'estat d'enllaç considerat de porta d'enllaç interna. Utilitza codi obert i envia els paquets primer pel camí més curt. Fa ús de l'algoritme SPF que es basa principalment en el valor de l'amplada de banda de les connexions.

## Descripció

OSPF registra els canvis que pateixen els enllaços a través dels missatges d'estat d'enllaç en àngles LSP (Link state packet). Els LSP són enviats per qualsevol encaminador o dispositiu dins la xarxa interior. Els LSP tan sols s'envien quan un dispositiu es connecta per primera vegada o simplement pateix un canvi en la seva configuració o estat. Per exemple un encaminador veí cau i canvia la ruta per encaminar els paquets.Així doncs aquestes actualitzacions d'estat es fan quasi a temps real i OSPF les utilitza per construir una taula sobre la topologia de la xarxa. La distància administrativa d'OSPF és de 110. Tot i que consumeix més recursos com CPU i RAM, si el comparem amb RIP, tot i aquest fet, constitueix un protocol més avançat, ja que té una major fiabilitat i permet un nombre més elevat de salts.
Per a més informació OSPF es defineix en el RFC2328. Moy Normes Track (anglès)

## Especificació

* J. Moy: RFC 1131, OSPF Specification. IETF (octubre de 1989). (Obsolet pel RFC 1247, després RFC 2328).
* J. Moy: RFC 2328, OSPF Version 2. IETF (abril de 1998).
* R. Coltun, D. Ferguson, J. Moy: RFC 2740, OSPF for IPv6. IETF (desembre de 1999). (Obsolet pel RFC 5340).
* R. Coltun, D. Ferguson, J. Moy, A. Lindem: RFC 5340, OSPF for IPv6. IETF (juliol de 2009).

## Referències

* ↑ Moy, J. «OSPF Version 2». The Internet Society, 01-04-1998. [Consulta: 28 setembre 2007].
* ↑ Coltun, R.; D. Ferguson; J Moy; A. Lindem. «OSPF for IPv6». The Internet Society, 01-07-2008. [Consulta: 23 juliol 2008].
* ↑ «IP Routing: OSPF Configuration Guide». [Consulta: 13 juny 2016]. «Cisco routers do not support LSA Type 6 Multicast OSPF (MOSPF), and they generate syslog messages if they receive such packets.»
* ↑ «OSPF Version 2» (en angles). [Consulta: 10 novembre 2013].

## Vegeu també

* BGP

## Enllaços externs

* Moy Normes Track «OSPF Version 2» (en angles).
# Víctor Salas Baños

Víctor Salas Baños (Morón de la Frontera, Andalusia, 16 de juny de 1980), és un exfutbolista andalús que jugava com a migcampista.
Va acumular 208 partits i 17 gols durant vuit temporades a segona divisió, representant a la competició el Sevilla FC, la UD Almeria, el Poli Ejido, el CE Castelló i la SD Ponferradina. Va jugar també a La Liga amb el primer club.

## Trajectòria

Víctor Salas va començar a jugar a futbol en l'equip aleví de la seva localitat natal per a passar en categoria cadet a la pedrera del Sevilla FC. Passa pels diferents equips inferiors de l'entitat sevillista i després de quedar subcampió de la Copa de Campions de Lliga Juvenil en la temporada 1998/99 és ascendit al Sevilla FC B per a jugar en Segona B.
La temporada 1999/2000 juga amb l'equip filial i els seus bons partits fan que debuti amb el Sevilla FC en Primera el 4 de desembre de 1999 davant el València CF. És una temporada nefasta per al Sevilla FC, tant el primer equip com el B descendeixen de categoria. Al seu equip, el migcampista seria un dels suplents més recorreguts en els diferents anys que hi va romandre.
Al cap de poc d'iniciar la seua cinquena campanya al Sánchez Pizjuan, concretament al desembre de 2003, passa a jugar en les files de la UD Almería en Segona i a l'acabar la temporada signa contracte amb el Polideportivo Ejido en el qual roman 3 temporades més. Quan finalitza la seva relació contractual amb els andalusos és fitxat pel CE Castelló.
A la temporada 09/10 el jugador és presentat com l'últim fitxatge de la plantilla de la SD Ponferradina per a eixa campanya.

## Enllaços externs

* Fitxa a BDFutbol
# Wassonita

La wassonita és un mineral de la classe dels sulfurs. Rep el nom en homenatge a John T. Wasson, professor de la Universitat de Califòrnia, a Los Angeles, especialitzat en la recerca de meteorits i pioner en la utilització de dades d'activació de neutrons per classificar-los.

## Característiques

La wassonita és un sulfur de fórmula química TiS. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema trigonal.

## Formació i jaciments

Va ser trobada en una còndrula barrada d'olivina en el meteorit condrita enstatita Yamato 691, un meteorit trobat el 21 de desembre de 1969 a la serralada Queen Fabiola, a la Terra de la Reina Maud, a l'Antàrtida. Es tracta de l'únic indret on ha estat descrita aquesta espècie mineral.

## Referències

* ↑ «Wassonite» (en anglès). Mindat. [Consulta: 8 desembre 2017].
* ↑ «Wasonita, el nuevo mineral descubierto por la NASA» (en castellà). Ciencia y Tecnologia. [Consulta: 8 desembre 2017].
* ↑ «Yamato 691 meteorite (Y-691), Queen Fabiola Mts (Yamato Mts), Queen Maud Land (Dronning Maud Land), Eastern Antarctica, Antarctica» (en anglès). Mindat. [Consulta: 8 desembre 2017].
# Eden (Vermont)

Eden és una població dels Estats Units a l'estat de Vermont. Segons el cens del 2000 tenia 1.152 habitants.

## Demografia

Segons el cens del 2000, Eden tenia 1.152 habitants, 409 habitatges, i 312 famílies. La densitat de població era de 7 habitants per km².
Per edats la població es repartia de la següent manera: un 31,1% tenia menys de 18 anys, un 7,3% entre 18 i 24, un 31,9% entre 25 i 44, un 22,7% de 45 a 60 i un 6,9% 65 anys o més.
L'edat mediana era de 34 anys. Per cada 100 dones de 18 o més anys hi havia 102 homes.
La renda mediana per habitatge era de 35.417 $ i la renda mediana per família de 35.380 $. Els homes tenien una renda mediana de 27.717 $ mentre que les dones 21.705 $. La renda per capita de la població era de 13.391 $. Entorn del 10,3% de les famílies i el 10,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Eden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Eden». American Fact Finder. Oficina del Cens dels Estats Units, 12-01-2010.
# Rasa de l'Obaga de Cal Xandró

La Rasa de l'Obaga de Cal Xandró és un torrent afluent per l'esquerra del Barranc de Cal Xonic, al Solsonès.

## Municipis per on passa

El curs de la Rasa de l'Obaga de Cal Xandró transcorre íntegrament pel terme municipal de Pinós.

## Xarxa hidrogràfica

La xarxa hidrogràfica de la Rasa de l'Obaga de Cal Xandró està constituïda per 23 cursos fluvials que sumen una longitud total de 7.202 m.

### Distribució municipal

El conjunt de la seva xarxa hidrogràfica transcorre íntegrament pel terme municipal de Pinós.

## Enllaços externs

   * Taula amb les dades detallades de la xarxa de la Rasa de l'Obaga de Cal Xandró full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# OSNI

OSNI és l'acrònim d'Objecte Submergit No Identificat. Amb este terme es designen en ovniologia els objectes estranys observats sota la superfície marina o entrant i eixint d'ella.

## Referències

* ↑ «Mysterious craft off coast of Sweden sparks hunt for USO (Unidentified Submerged Object)» (en anglès), 21-10-2014. [Consulta: 11 gener 2021].
* ↑ Speigel, Lee. «Divers To Plunge To The Depths Of Baltic Sea To Examine Mystery Object» (en anglès), 31-05-2012. [Consulta: 11 gener 2021].

## Vegeu també

* OVNI
* Ovniologia
# Teófilo Benito Padilla

Teófilo Benito Padilla (Alcolea de Calatrava, 22 de juliol de 1966 - Madrid, 15 d'agost de 2004) va ser un atleta català especialitzat en proves de mig fons. Va morir en tràgiques circumstàncies.
Va ser un migfondista de mitjan dels vuitanta lleugerament més jove que els més coneguts González i Abascal.

## Trajectòria

Tot i que va néixer a Alcolea de Calatrava, tota la seva vida esportiva va estar lligada a L'Arboç i al Vendrell, a la província de Tarragona. Va començar a despuntar en l'atletisme des de molt jove: va ser campió d'Espanya juvenil, júnior i promesa de 1500 metres llisos amb el FC Barcelona entrenat per Gregorio Rojo. El 1985 fins i tot va tenir la millor marca júnior de 1500 amb 3.38.92. Els seus brillants resultats en categories inferiors feien que fos el candidat a succeir Abascal i González, però en el seu pas a la categoria sènior no va poder mantenir la brillantor dels resultats obtinguts anteriorment. Va participar en els mundials d'atletisme de Roma de 1987 i Tòquio 1991 sent semifinalista en tots dos. També va participar en el campionat d'Europa de Split en el qual no va passar primera ronda. Va ser medalla de bronze als Jocs Mediterranis de Latakia de 1987.

## Referències

* ↑ «El atleta Teófilo Benito fallece trágicamente». diari ABC, 19-08-2004 [Consulta: 9 febrer 2021].
* ↑ «teofilo-benito-padilla». Enciclopèdia de l'esport català. Barcelona: Grup Enciclopèdia Catalana.